Szép leány volt Ireghben
Szép leány volt Ihregben,
Elment messze vidékre;
A kedvesét itt hagyta,
Talán nem is jön vissza.

Elment az én galambom,
Busuljak­-e? nem tudom.
Nem érdemel bánatot,
Ha illy könnyen itt hagyott.

Szeretőt ment keresni,
Ha ugy tetszik, jól teszi.
Találok én szeretőt.
Kivált egy két enyelgőt.

Hivet nem is keresek,
Mert tudom, hogy nem lelek.
Ki ment már az módiból,
Mind ugy szeret tréfából.
Népköltészet